open-index/open-wikipedia-markdown huggingface dataset:
يحيى شفشاوني

**يحيى شفشاوني**، تولد ف 8 مارس 1937 ف وجدة، كان موهنديس ؤ سياسي مغريبي.

## حياتو
تولد شفشاوني وسط عائيلة د شرفة شفشاونيين ف 1937 ف وجدة، ملي باه، عبدرحمان، كان قاضي ف لمدينة. خوه لكبير هو عبدالله شفشاوني لي كان وزير مكلف ب لمالية ف حوكومة لبكاي تانية.

قرا شفشاوني ف ليسي ݣورو ف رّباط، ؤ موراها كمل قرايتو ف مدراسة لپوليطيكنيك ؤ ف لمدراسة د لمناجم ف باريز.

ملي رجع ل لمغريب، خدم رايس د لمصلحة د لمعادن ؤ جيولوجيا ف ويزارة لأشغال لعمومية. بين 1960 ؤ 1962، كان ف لوفد لي كيمتل لمغريب ف جتيماع لعام د لوكالة دّولية د طاقة درية.

ف 6 يوليوز 1967، تعين وزير د لأشغال لعمومية ؤ لمواصلات ف حوكومة محمد بنهيمة ؤ بقا ف لپوسط ديالو حتا عينو لحسن تّاني ف 17 يناير 1968 مودير د لمكتب د لأبحات ؤ لمساهمات لمعدنية.

ف 1971، دارت إدارة لأمن لوطني لي كان كيرأسها لجينيرال لمدبوح حملة علا وزارا ؤ مسؤولين متورطين ف قضايا د رشوة ؤ لفساد معا شاريكات برانية، من بينها لقضية د پان أم. شفشاوني كان من بين لوحدين لي كانو متاهمين بلي خداو رشوة ف لقضية د لوزين د سكار ف سيدي علال التازي ؤ مشرع بلقصيري ؤ طلبو فلوس ف لمفاوضات معا شاريكة لكندية ورايت. ف لوقيتة لي بداو فيها لعتيقالات كان شفشاوني ف فرانصا، ؤ مشا موراها ل لوندون ؤ عاود رجع ل باريز، شي لي خلا سلطات تطلق مدكرة د لبحت دولية قبل مايقرر يدخل ل لمغريب ف 8 نونبر 1971 ؤ يتشد ف لماطار ؤ علنات عليها ويزارة لعدل. بدات لمحاكمة ف 11 أكتوبر 1972 ف لمحكمة د لعدل لخاصة، ؤ طالبات نّيابة لعامة لحوكم علا شفشاوني ب خمسطاش لعام د لحبس ب تهمة لفساد ؤ ستيغلال نفود، ف لخر حكم عليه لقاضي أحمد زغاري ف 15 دجنبر ب طناش لعام د لحبس ؤ خطية د عشرالاف درهم. تسجن شفشاوني ف حبس لعلو ف رّباط ؤ دوز مودة ف سبيطار ملي كان مشدود. خرج ف لخر شفشاوني ب عفو عوام من بعد، ؤ ولا موراها مستتمر ف لعقار.

مورما توفا، عطات عائيلتو لأرشيڤ ؤ لخزانة ديالو ل لمكتابة لوطنية د لمملكة لمغريبية.

## مصادر

تصنيف:زيادة 1937
تصنيف:سياسي مغريبي
تصنيف:وزير مغريبي
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف وجدة
شفشاوني (توضيح)

هادي صفحة د تّوضيح، سّمية **شفشاوني** تقدر تشير ل هاد نّاس:

* عبدالله شفشاوني (؟-1955) : مقاوم مغريبي
* عبدالله شفشاوني (؟-1958) : سياسي مغريبي
* يحيى شفشاوني (1937-؟) : سياسي مغريبي

تصنيف:صفحة توضيح
صلاح الدين بنموسى

**صلاح الدين بنموسى** (مزيود ف 28 مارس 1945 ف الدارلبيضا) هوا كاتب مسراحي ؤ مومتيل مغريبي. بان أول مرة ف لمسرح لبلدي د دار البيضا عام 1964 معا فرقة الطيب الصديقي. قبل ماينتاقل ل لعامال السينمائي و التيلفيزيوني من أفلام و موسلسالات و سيتكومات.

## لأعمال ديالو
ريپيرطوار د صلاح الدين بنموسى غني ب لأعمال لي موزعة ب هاد شّكل:

### أفلام
* دموع الندم
* رماد الزريبة
* الباب المسدود
* شوف شوف حبيبي
* عبدو عند الموحدين
* ولد الدرب
* مياه سوداء
* البايرة
* سالم و سويلم
* صرخة من عالم أخر

### سيريات
* عابر سبيل
* التضحية
* حوت البر
* العوني
* مداولة
* الدار الكبيرة
* حديدان
* مرحبا بصحابي
* حديدان في ݣليز

### مؤلفات مسراحية
* 
* 
* 

## مصادر

تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:مومتيل مسراحي مغريبي
تصنيف:زيادة 1945
تصنيف:كاتب مسراحي مغريبي
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
ݣوتيي (دارلبيضا)

**ݣوتيي** (ب لفرانصاوية: **Gauthier**) هو حي ف دارلبيضا، ف لمغريب.

جا ف صونطر د لمدينة، ؤ محادي ف شمال لغربي ب شاريع أنفا، ف شمال شرقي ب شاريع مولاي يوسف، ف لجانوب ب شاريع محمد رزقطوني ؤ توين سانطر، ؤ ف شرق ب حاديقة لجاميعة لعربية.

هاد لحي د سكنة ؤ لبيرويات معروف خصوصا ب ريسطورات ؤ لقهاوي لي فيه.

متحف ڤيلا لفنون ؤ لمعهد د سيرڤانطيس كاينين ف هاد لحي.

## مصادر

تصنيف:الدار البيضا
سليمان بن حيون

تصغير|جورنال لحرية لي كان كيصدر ب دّاريجة ليهودية ب حروف عبرية
**سليمان بن حيون** (ب لعبرية **שלמה ן' חייון**)، تولد ف 30 يوليوز 1867 ف وهران ؤ مات ف 22 مارس 1921 ف طانجا، هوّا طبايعي ؤ صحافي يهودي مغريبي أصلو من تطوان. كان نتاقل ل طانجا ملي عرض عليه لبزناس ليهودي لمغريبي حاييم بنشيمول لي كان متعاون معا سّلطات لفرانساوية. بن حيون كان كيهضر ب لعربية، دّاريجة ليهودية، لفرانساوية، سّپنيولية، ؤ ماشي متوكد ولاكين غالبان كان كيهضر حتا لعبرية.

## حياتو
بن حيّون درس تاطباعت ف پاري، ؤ أنڤيستا ف دوزان متطور ف زمانو ديال طّباعة لي سيفط ل طانجا، ؤ أسس دار د طّباعة (مطباعة د سليمان بن حيون) ف شارع لقاضي. ؤ كان عندو حتا ستوديو ديال لفوطوݣرافي.

أسّس مجموعة ديال جّورنالات، من بينهوم: كول إسرائيل (ف 1891)، ميباصير طوڤ (من 1894 تال 1895)، ؤ موغرابي (ف 1904) ب دّاريجة ليهودية لي ماستامروش بزاف، ؤ جورنال لحرية لي كان كيصدر ب دّاريجة ليهودية ؤ ب لفرانساوية (من 1915 تال 1922)، ؤ لي كان مهتم ب شؤون ليهود ف لمغريب.

## دار د طباعة ديالو
هاد دّار كانت عندها إصدارات لي أسّسها بن حيون، ؤ إصدارات خرين بحال جورنال الصباح لي أسسو صّحافي لّبناني وديع كرم. مي كانت كاتطبع حتا حوايج خرين بحال لوراق د لعراضات ل لحتيفالات لعائلية.

### إصدارات
#### كتوبا
* 

#### جورنالات
* 
* 
* 
* 
* 

## لأفكار ديالو
سليمان بن حيون كان صهيوني ؤ إنساني، ؤ كان منتامي ل لحاراكة لماسونية.

## مصادر

تصنيف:زيادة 1867
تصنيف:وفيات 1921
تصنيف:مغاربا يهود ف لقرن 20
تصنيف:طانجا
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:ناس تزادو ف وهران
تصنيف:ناس توفاو ف طانجا
تصنيف:مغاربا يهود ف لقرن 19
تصنيف:ناس د وهران
حاييم بنشيمول

**حاييم بنشيمول** (مزيود ف 1834، مات ف 1915) هوّا بيزنيسمان ؤ ديپلوماسي مغريبي يهودي. الإتفاق د مدريد د 1880 كان عطاه ؤ لفاميلة ديالو حماية خاصة ب فضل دّور ديالو كعميل ديال سّلطات لفرانساوية ف طنجة، سيرتو ف الترجمة و عقد صّفقات، و لي كانت عيناتو قونصول د فرانسا علا لعرايش.

حاييم بنشيمول كينحادر من لفاميلة د بنشيمول اليهودية الفاسية، لي لعبو أدوار مهمة ف تّاريخ د المغرب، و كانو ناس د لبيزنيس، سوفارا و مترجمين. كان كينتمي للحركة الماسونية، و ف 1890 تّنتاخب رئيس ديال اللّجنة اليهودية ف طنجة، و كان حتا رئيس ديال اللّجنة المحلية د الحتلاف اليهودي الكوني.

حاييم بنشيمول بنا سبيطار بنشيمول ف طنجة ب فلوسو ف 1904، لي بقا خدّام كا دار د العجزة حتا هدّماتو سّلطات ف 2010.

## مصادر

تصنيف:زيادة 1834
تصنيف:وفيات 1915
تصنيف:مغاربا يهود ف لقرن 19
تصنيف:ناس د طانجا
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:وفيات 1906
تصنيف:مغاربا يهود ف لقرن 20
تصنيف:ناشر (بنادم)
تصنيف:ناس توفاو ف طانجا
تصنيف:ليهودية ف لمغريب
تصنيف:مغاربا د لقرن 19
تصنيف:مغاربا د لقرن 20
لسان لمغريب

تصغير|''لسان لمغريب''، نمرة 58 د 25 أكتوبر 1908، ناشر مشروع دّستور.
**لسان لمغريب** (ب لعربية: لِسَانُ المَغرِب) كان جورنال مغريبي ب لعربية خرج ف 1907 ف طانجا. كان أسسو جوج خوت لوبنانيين، فرج الله نمّور ؤ أرتور نمّور. ؤ تشهر ب نشير د مشروع دستور د 1908 ؤ بريات مفتوحة ل سلطان عبدلعزيز ؤ موراه عبدلحفيض.

## تاريخ
*لسان لمغريب* أسسو ف 1907 جوج خوت لوبنانيين، فرج الله نمور، كتاتبي تولد ف 1865 ف صيدا، ؤ خوه أرتور نمور، لي كان صحافي موهوب. سافرو ل ؤروپا، لمغريب، أمريكا لجانوبية، طرابلس، تونس، باريز ؤ لوندون قبل ما يوصلو ل طانجا ف يناير 1906 باش يقلبو علا خدمة ؤ يأسسو شي منشور ب لعربية. لقنصلية لألمانية ف طانجا كانت باغة تلقا شي منشور ب لعربية لي يقدر يعاون لمصالح لألمانية ف لمغريب، ؤ منها خداو لخوت نامّور منها علا لمعاونة لي كانو باغيين. خداو ݣاع لأدوات ؤ لحوايج لي محتاجين من لمطبعة لكاطوليكية د لبّاوات ليسوعيين ف بيروت. أول نمرة د *لسان لمغريب* خرجات ف 8 فبراير 1907. كان جورنال سيماني ب لعربية فيه ربعة د صفاحي، ؤ خدام فيه فرج الله كا مودير د لقيسم سياسي ؤ أرتور مودير د نشير.

ب تشجيع من لفرانصيص، أسسو لأنصار د سلطان عبدلعزيز جورنال صّباح ف طانجا ف 1904. ف لوقيتة د *[[لحفيضية]]* (1907-1908)، مطايفة بين لخوت عبدلعزيز ؤ عبدلحفيض علا لعرش لمغريبي، كان جورنال لفرانصاوي لمكتوب ب لعربية سّعادة كيشجع عبدلعزيز. نشرات *لسان لمغريب* بريات مفتوحة ل سلطان عبدلعزيز ؤ موراه عبدلحفيض.

ف نمرة د 14 فبراير 1908 د لسان لمغريب، أكد جورنال لبيع ديالو ل لمخزن د سلطان عبدلحفيض ؤ بلي ماليه غادي يخدمو ليه. ف شهورا من بعد ما تسنا لبيع، كلشي مشا مزيان، حتال ل تقريبان عام من بعد، ملي لمخزن ما لتازمش ب لمسؤوليات لمالية لي عليه ؤ بداو لخوت نمّور كينشرو محتوى تشهيري ب لمخزن ؤ كينتاقدو دّولة من ݣاع لجيهات.

ف 1908، أمر عبدلحفيض باش يتطلق جورنال لفجر، لي خرج ف 27 يونيو 1908، باش يروج ل لأفكار ديالو.

## مصادر

تصنيف:جورنال مغريبي
تصنيف:مقالات فيها مصدر و 3000 بايت
ليستة د دواوين د شيعر ب داريجة/2016

## مصادر

## شوف تا
* داريجة
* تاريخ لكتابة ب داريجة
* ليستة د لمكتوبات ب داريجة
* ليستة د لكتوبا د لمسرح ب داريجة

تصنيف:ليستة د دواوين د شيعر ب داريجة
تصنيف:2016
تصنيف:مقالات فيها مصدر و 3000 بايت
زنقة كونطاكت

**زنقة كونطاكت** هو فيلم درامي مغريبي د سماعيل لعيراقي خرج ف 2020. خرج لفيلم ف سينيما ف فرانصا ف 3 نونبر 2021، ؤ موراها ف لمغريب ف 1 دجنبر.

## لقصة
ف دارلبيضا، عاود رجع روك سطار لقديم لارسن سنايك ل مدينتو لأصلية فين غادي يتلاقا ب رجاء، بنت كاتدور ف زناقي ؤ عندها صوت واعر. غادي يتحابو بجوج، ؤ كل واحد فيهم غادي يحاول يبعد من لمشاكل ديالو — هو من لحشيش ؤ هي من لعيشة ف زنقة — ؤ غادي تجمعهوم لموسيقا باش يتجاوزو لمشاكل لي عندهم.

## لممتلين
* خنسا باطمة : رجاء
* أحمد حمود : لارسن سنايك
* سعيد باي : سعيد
* مراد زاوي : مراد
* عبدرحمان ؤبيهم : ؤباما
* ؤشين سطاك : ݣيبسون
* فاطمة عاطف : رقية
* رفيق بوبكر

## لپوليميك ؤ لمنع
عام مورما خرج لفيلم ف لقاعات د سينيما ف لمغريب، قرر لمركز سينيمائي لمغريبي ف أكتوبر 2022 باش يمنع لعرض ديالو لأغراض تيجارية ؤ تقافية، ؤ يحّبس لاكارط لميهانية ديال لمخرج ديالو بسباب تخدام موسيقا د لموغنية مريم منت حسان كاتدعم فيها لپوليزاريو ؤ كاتقيس لمقدسات ديال لبلاد. جا لقرار شهر بعد ما ربح لفيلم لجايزة لكبيرة ف لمهرجان لوطني د لفيلم ف طانجة.

## لجوايز

## مصادر

تصنيف:فيلم مغريبي
تصنيف:فيلم د دراما
تصنيف:مقالات فيها مصدر و 3000 بايت
تصنيف:أفلام د 2020
محمد الخضيري

**محمد الخضيري** (مزيود ف 1986) هوّا كاتب ؤ صحافي ؤ طرجمان مغريبي. كان خدا دّيپلوم ديالو من لمعهد لعالي د لإعلام ؤ تّيصال، ؤ عندو عاداد د لمؤلفات منهوم رواية ب دّاريجة ب عنوان *لحي ولاف*، ؤ طرجامة ديال رواية د أحمد البوعناني  (سّبيطار) ل لعربية ب عنوان *المستشفى*. كان خدم معا نيشان ؤ جورنال لبناني *الأخبار*، ؤ ترشح ل جايزة لأطلس لكبير ف 2016.

## لأعمال ديالو
* رواية: 
* ديوان شيعري: 
* موساهمة معا بزاف د لكتاب ف 
* علا لأدب لعربي: 

### طرجامات
* 
* 
* 
* باسكال كازانوفا، (2025)، "اللغة العالمية: الترجمة والهيمنة"، منشورات كلمة، أبو ظبي

## مصادر

تصنيف:ناس حيين
تصنيف:كتاتبيا مغاربا د لقرن 21
تصنيف:زيادة 1986
تصنيف:مقالات فيها مصدر و 3000 بايت
لمياء الخلوفي

**لمياء الخلوفي** كاتيبة ؤ صحافية ؤ سيناريست مغريبية. عندها مجموعة د لمقالات لمنشورة ب لإضافة ل كتوبا ؤ سيناريوات د أفلام.

## لأعمال ديالها
* 
* 
* سيناريو ديال فيلم "أيدي ناعمة"

## مصادر

تصنيف:ناس حيين
تصنيف:كتاتبيا مغاربا د لقرن 21
تصنيف:مقالات فيها مصدر و 3000 بايت
تصنيف:كاتيبات مغريبيات
عبد الرحيم أولمصطفى

**عبد الرحيم أولمصطفى** كاتب ؤ موطرجيم مغريبي، أصلو من تارودانت ؤ مهاجر ل ألمانيا، ساكن ف برلين. كان تخرج من لمعهد لعالي د لفن لمسراحي و تّنشيط تّقافي ف لمغريب، ؤ مشا موراها ل ألمانيا، ؤ قرا لألمانية ؤ لمسرح ف مدون كاصل ؤ إيرلانݣن، ؤ خدا ماسطر من جاميعة لفنون د برلين.

أولمصطفى عندو طرجمات ديال أعمال من لعربية ل لألمانية، ؤ خدام كا خابير ف لپيداݣوجيا جّتيماعية ؤ تّربية لفنية. كان ساهم ف تأسيس مهراجانات تقافية ؤ مسراحية ف لمغريب ؤ ألمانيا ؤ فرانسا.

## أعمالو
* 
** تطرجمات ل لعربية ب عنوان *رقصة كولوندرينا*

## مصادر

تصنيف:ناس حيين
تصنيف:كتاتبيا مغاربا د لقرن 21
تصنيف:ناس تزادو ف تارودانت
تصنيف:مقالات فيها مصدر و 3000 بايت
عبد المالك المومني

**عبد المالك المومني** (مزيود ف 1951 ف قرية عين رݣادة حدا بركان) هوّا كاتب ؤ شاعير مغريبي ؤ كان ؤستاد د تّعليم لعالي ف جاميعة بن طفيل. عندو عاداد د لمؤلفات منها روايات ؤ أبحات أكاديمية.

## حياة ؤ كاريير
عبد المالك المومني خدا لباك ديالو ف وجدة ف 1971. خدا ليصونس ف لأدب لعربي من جاميعة محمد بن عبدالله ف فاس ف 1976، ديپلوم د لميتريز ف لأدب لعربي لقديم ف 1982، ؤ ديپلوم ف تكوين لأساتيدة ف 1983. خدا ماسطر ديالو من نفس لكلية ف فاس ف 1988 علا موضوع "شعر السجون في المشرق العربي من البعثة حتى القرن الثالث الهجري" (شيعر د لحباسات ف لمشرق من لبدية د لإسلام حتال لقرن تالت لهيجري). ؤ دوكتورا ديال دّولة من جاميعة محمد لّول ف وجدة ف 2004.

### مناصب
* ؤستاد د لكوليج ف فاس (1973 - 1976).
* ؤستاد د لّيسي ف فاس (1976 - 1985).
* ؤستاد موساعيد د التعليم لعالي: جامعة بن طفيل ف قنيطرة (1985 - 2004).

## أعمالو
* رواية: 
* قصة قصيرة: "زمن الوأد أماه" مجلة جسور ف نمرة 4 عام 2000
* قصة قصيرة: "هي أبهى ليلة الميلاد"، جورنال بيان اليوم 4 فبراير 2000
* قصة قصيرة: "نعاس على ركبة أمي"، جورنال الميثاق الوطني، 4 يونيو 2001
* قصة قصيرة: "خطاطيف وحية"، جورنال الميثاق الوطني
* قصة قصيرة: "عتمات الأنوار"، جورنال المنعطف يونيو 2002
* نقد: المدى المثخن بالأنوار، قراءة في ديوان "نزيف المدى" للدكتور حسن لشـݣر، لمولحاق تّقافي ديال جورنال الإتحاد الإشتراكي 23 مارس 2003
* دراسة نقدية (بحت ديال دوكتورا): 
* ديوان زاجال: 
* رواية: 

## مصادر

## لمزاود
* مقالات ديال عبد المالك المومني 

تصنيف:ناس حيين
تصنيف:كتاتبيا مغاربا د لقرن 20
تصنيف:زيادة 1951
تصنيف:مقالات فيها مصدر و 3000 بايت
تصنيف:ناس تزادو ف عين رݣادة
تصنيف:كتاتبيا مغاربا د لقرن 21
محمد المدلاوي المنبهي

**محمد المدلاوي المنبهي** (مزيود ف 1949 ف إيݣودار منابهة ف سوس) هوّا لانݣويست ؤ كاتب مغريبي، ؤ ؤستاد باحيت ديال لّانݣويستيك ف جاميعة محمد لخاميس ف رّباط. عندو عاداد كبير د لكتوبا ؤ لأبحات علا لّوغات ؤ تّقافة لمغريبية بشكالها ؤ مؤتيراتها (عربية، أمازيغية، يهودية، أندالوسية).

## حياة ؤ كاريير
كان ؤستاد ديال مادة د جّتيماعيات، ؤ موراها ؤستاد د لعربية ف ليسي لالة أسماء ف وجدة. كان ؤستاد جاميعي ؤ باحيت ف جاميعة محمد لّول ف وجدة من 1978 تال 2003. تماك قرّا مجموعة د لمواد منها لعربية، فيقه لّوغة، لّانݣويستيك ؤ لعبرية، ؤ كان نايب ديال عاميد لكلية من 1995 تال 1999. ف 1999، مشا ف مهمة ل لمركز لوطني ل لبحت لعيلمي ف پاري. ف 2002 نضم ل لمعهد لملكي د تّقافة لأمازيغية.

ف 2012، كان خدا جايزة أحسن بحت منشور ف جاميعة محمد لخامس سّويسي، ؤ جايزة لمغريب د لكتاب علا كتابو "رفع الحجاب عن مغمور الثقافة والآداب".

## أعمالو
محمد المدلاوي عندو 9 د لكتوبا نشرهوم بشكل فردي، ؤ 8 معا كتّاب ؤ باحيتين خرين، ؤ عاداد كبير د لأبحات منشورين ب لعربية ؤ لفرانساوية ؤ نّݣليزية. من بينهوم:
* 
* 
* 
* 
* 
* 
* 
* رواية بيوݣرافية: 

## مصادر

## لمزاود
* بلوݣ ؤ أبحات ديال لؤستاد محمد لمدلاوي
* مقالات ف جّورنالات
* مقالات ف سيت الحوار المتمدن

تصنيف:زيادة 1949
تصنيف:كتاتبيا مغاربا د لقرن 20
تصنيف:عالم د لوغات
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف إيݣودار منابهة
تصنيف:كتاتبيا مغاربا د لقرن 21
سيدي لمخفي (صفحة توضيح)

هادي صفحة د التوضيح، كلمة **سيدي لمخفي** يمكن يكونو عندها هاد لمعاني:

* سيدي لمخفي (تاونات): جماعة ترابية قروية كاينة ف إقليم تاونات.
* سيدي لمخفي (إيفران): جماعة ترابية قروية كاينة ف إقليم إيفران.

تصنيف:صفحة توضيح
عبدالرحيم يوسي

**عبدالرحيم يوسي** (مزيود ف 1943) هوّا ؤستاد باحيت ؤ موطرجيم مغريبي. عندو عاداد كبير د لأبحات لأكاديمية، ؤ طرجم كتاب لأمير صّغير ديال أنطوان دو سانت إكزوپيري ل دّاريجة. كان ؤستاد ديال نّݣليزية ؤ لّانݣويستيك ف جاميعة محمد لخامس سويسي.

## أعمال ديالو
* 
* 
* 
* 
* 
* 
* 
* 

## مصادر

تصنيف:زيادة 1943
تصنيف:كتاتبيا مغاربا د لقرن 20
تصنيف:عالم د لوغات
تصنيف:ناس حيين
تصنيف:مقالات فيها مصدر و 3000 بايت
تصنيف:كتاتبيا مغاربا د لقرن 21
لعياشي لعدراوي

**لعياشي لعدراوي**، تولد ف 4 فبراير 1972، هوا باحيت ؤ موطرجيم مغريبي من لجيل تّالت ديال لموطرجيمين لمغاربا من لعبرية. عندو طّرجامات ديال مقالات، قيصاص ؤ روايات من لعبرية ل لعربية، ؤ مؤخرا علن علا مشروع ديال طرجامة مسراحية ل دّاريجة. لأعمال ديالو مركزة تقريبا بشكل كامل علا لأداب ديال لكاتب لمغريبي ليهودي ݣابرييل بن سمحون.

من 2007 تال 2009، كان لعدراوي دار ماسطر د دّيراسات سّامية ؤ موقارنة لأديان، ؤ ف 2015، خدا دّوكتورا ديالو ف كلية الأداب و لعولوم لإنسانية سايس ف فاس.

## لأعمال ديالو
* معا باحيتين خرين: 
* 
* 

## مصادر

تصنيف:زيادة 1972
تصنيف:كتاتبيا مغاربا د لقرن 21
تصنيف:ناس حيين
تصنيف:مقالات فيها مصدر و 3000 بايت
لحرية (جورنال مغريبي)

تصغير|جورنال لحرية لي كان كيصدر ب دّاريجة ليهودية ب حروف عبرية
**لحرية** (ب لحروف لعبرية **אלחוררייא⁩⁩**، ب لحروف لّاتينية **El Horria**، ب لفرانساوية **La Liberté**) هوّا جورنال مغريبي كان كيصدر ف طانجا، مكتوب ب دّاريجة ليهودية ب حروف عبرية، ؤ ب لفرانساوية. لمؤسس ديالو هوّا سليمان بنحيون لي كان أيضا مول دار طّباعة لي كاتطبعو ؤ كاتوزعو. جّورنال بدا ف 18 يونيو 1915 ؤ خرجات نّمرة لّخرة ديالو ف 4 غشت 1922، شهورا بعدما ما مات لمؤسس ديالو، ب مجموع ديال 105 د نّماري. وخا رسمياً جّورنال كان سيماني، كان شي سيمانات ماكيخرجش بسباب صّعوبات لمادية لي كان كيعاني منها.

لڤيرسيونات لي ب دّاريجة ؤ ب لفرانساوية ديال جّورنال ماكانش فيهوم نفس لمحتوى. لڤيرسيون ب لفرانساوية كانت مركّزة علا لكميونيتي د ليهود ف طانجا، ؤ كانت پلاطفورم ل لموتقافين ليهود طّانجاويين، بينمّا لڤيرسيون ب دّاريجة ليهودية كانت موجّهة ف معلوماتها كتر ل ليهود لي كاينين ف مدون خرين ف لمغريب، ؤ فيها معلومات قلال علا ليهود د طانجا. هادشي يقدر مبدئيا يدل علا لجمهور ديال كلا ڤيرسيون، ولاكين ف لواقع ماكاينين حتا معلومات علا لبلايص فين كانت كاتّوزع ؤ كاتباع كلا وحدة فيهوم.

جّورنال د لحرية كان كيعتابر راسو مودافيع علا لحقوق ديال ليهود لمغاربا. ؤ كانو فيه خبار علا ليهود ف لعالام، ؤ معلومات علا سّياسة صّهيونية ؤ لأنشطة لي ضايرين ف فلسطين. ؤ كان كيدافع علا صّهيونية بلا مايقحم راسو ف نيقاشات عليها، ؤ عندو توجه مساند ل لفرانسيس، ؤ تلقا حتا بعض دّعم لمادي من عندهوم. وخا داكشي لحالة لمادية ديال جّورنال بقات كاتكرف حتا تسد ف مرة ف 1922.

## مصادر

## لمزاود
* جميع نّماري ديال جّورنال 

تصنيف:جورنال ب داريجة ليهودية
تصنيف:طانجا
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:ليهودية ف لمغريب
طرد د لمغاربة من لجزاير

[تصغير|300x300بك|لحدادة بين [لمغريب ؤ لجزائر، ف 2009.]]
ف 18 دجنبر 1975، ف نهار لوّل د لعيد لكبير، أمر رايس لجزايري هواري بومديان باش يجريو علا ݣاع لمغاربة من لجزاير، شي لي خلا يتطرد 350 ألف مغريبي. هاد طرد جا كا جواب علا لمسيرة لخضرا لي تدارت ف صحرا.

هاد طرد، لي كاتسميه لحوكومة لجزايرية ب سمية-لكود "لمسيرة لكحلة"، كان تكلف بيه عبدلعزيز بوتفليقة لي كان ديك ساعة وزير د لخاريجية د لجزاير.

تقريبان 45 ألف فاميلة جراو عليها؛ نيسبة كبيرة منهم كانو عايشين ف لجزاير لكتر من عشر سنين. طرف كبير من هاد لمغاربة كانو عايشين عيشة مزيانة قبل مايجريو عليهم. بزاف د لفاميلات تفرقو؛ لمغاربة لي تجوجو ب جزايرين ماجراوش عليهم ولاكين ناس من فاميلاتهم تطردو. بزاف د لمغاربة مازال ماعاودو تلاقاو ب فاميلاتهم حتال دابا.

من بين نّاس لي جراو عليهم، كانلقاو صّحافية قائمة بلعوشي.

## مصادر

تصنيف:جزاير
تصنيف:لمغريب
تصنيف:1975
تصنيف:زريعة د لمغريب
تصنيف:مقالات فيها مصدر و 3000 بايت
تصنيف:1975 ف جزاير
تصنيف:1975 ف لمغريب
تيفاقية د تطبيع بين لمغريب ؤ إسرائيل

[تصغير|لواتيقة د تّيفاقية لي سناوها [لمغريب، لميريكان ؤ إسرائيل]]
**تّيفاقية د تّطبيع بين لمغريب ؤ إسرائيل** هيّا تّيفاقية لي سناها لمغريب معا إسرائيل ف 22 دجنبر 2020. هاد تّيفاقية كانت علنات عليها لحوكومة د لميريكان ف 10 دجنبر 2020، لي ب موجب ديالها غادي تولي لعلاقات بين لمغريب ؤ إسرائيل غادية بشكل طابيعي ؤ علني، بما فيها رحلات ب طّيارة موباشيرة بيناتهوم، تّعاون لقتيصادي ؤ لعسكاري، ؤ حلان بيروات ديال تّواصل ف لبلدان بجوج باش يحققو "علاقة د صداقة ديپلوماسية ؤ سلمية". ف إطار هاد تّيفاقية، عتارف لمغريب بشكل رسمي ب دّولة د إسرائيل، ؤ لميريكان عتارفات ب سّيادة د لمغريب علا صّحرا لمغريبية، معا دعم ديال لموخطاط د لحوكم دّاتي لي قتارحو لمغريب، كا حل واحيد د نّيزاع د صّحرا.

ب هاد تّيفاقية، نضم لمغريب ل مجموعة د لبلدان ف شمال إفريقيا ؤ شرق لأوسط لي ديجا عتارفات ب إسرائيل ؤ سنات تّطبيع معاها، لي منهوم لبحرين، لإمارات، مصر، لأردن، ؤ سّودان.

صونداج دارتو مؤسسة لباروميطر لعربي ف 2021 بيّن بلي 41% د لمغاربا كيساندو تّطبيع معا إسرائيل، موقابيل 28% لي رافضين، ؤ 33% ماعندهومش ري ؤلا ماعطاوش رّي ديالهوم.

## شوف حتا
* تيفاقية د تطبيع بين لإمارات ؤ إسرائيل
* مغاربا يهود

## مصادر

تصنيف:لعلاقات بين لمغريب و إسرائيل
تصنيف:لعلاقات بين لمغريب ؤ الولايات المتاحدة د ميريكان
تصنيف:2020 ف لمغريب
تصنيف:موعاهدات د لمغريب
تصنيف:السياسة د لمغريب
تصنيف:سياسة د إسرائيل
تصنيف:مقالات فيها مصدر و 3000 بايت
تصنيف:محمد السادس
تصنيف:2020 ف إسرائيل
تصنيف:2020 ف الولايات المتاحدة د ميريكان
محافظية

[تصغير|[إدموند بورك لفيلسوف لي كيتّعتابر لمؤسس ديال لمحافظية لعصرية]]
**لمحافظية** هي فلسافة تقافية، جتيماعية ؤ سياسية، لي كتسعى باش تنشر ؤ تحافظ على لمؤسسات تقليدية الجتماعية. لمبادئ لمركزية ديال لمحافظية تقدر تختالف علا حساب لقيم تقليدية ولا لممارسات ديال التقافة ؤ لحضارة لي كتبان فيها. ف تقافة لغربية، لمحافظين كيسعاو باش يحافظو على بزاف ديال لمؤسسات بحال الدين لمنظم، لحكومة لبرلمانية، حقوق لملكية، سيادة لقانون، لأريسطوقراطية، و لمالاكية. لأتباع ديال لمحافظية غالبا مكيعارضو لحداتة ؤ كيسعاو يرجّعو لقيم تقليدية.

## مصادر


تصنيف:نضريات سياسية
تصنيف:نظريات جتيماعية
ليبيرالية

[تصغير|لكتاب ديال [دجون ميلطون لي ركّز فيه بزاف على لمبدأ ديال حرية التعبير]]
**ليبيرالية** هي فلسافة سياسية ؤ أخلاقية كتقوم على لحرية، لختيار ديال المحكوم ؤ لمساواة قدام لقانون. ليبيراليين كيتبناو بزاف ديال لآراء على حسب لفهم ديالهم لهاد لمبادئ، ولكن عامةً كيدعمو لحقوق لفردية (بما فيها لحقوق لمدنية و حقوق لإنسان)، ديموقراطية، لعلمانية، حرية تعبير، حرية صحافة، حرية دين ؤ قتيصاد سّوق. لون صفر هو لون سياسي لمرتابط كتر ب ليبيريالية.

## مصادر


تصنيف:نضريات سياسية
تصنيف:تقافة سياسية
تصنيف:نظريات جتيماعية
حاييم بن عطار

**حاييم بن موشي بن عطار** (مزيود ف 1696 ف سلا، مات ف 7 يوليوز 1743 ف لقدس) هوّا حاخام يهودي مغريبي كيتّعتابر من أعضم لحاخامات لي دازو ف لمغريب، ب فضل لكتابات ديالو ف شرح تّورا، ؤ لأعمال ديالو على تّلمود ؤ لكابالا، ؤ كيتّعتابر من رّواد ديال لحاراكة لحاسيديمية، لي هيّا حاراكة روحانية يهودية. كينتامي ل لفاميلة د بن عطار، لي هيّا فاميلة يهودية مغريبية أصلها من لأندلس.

## مصادر


تصنيف:مغاربا يهود ف لقرن 18
تصنيف:كتاتبيا مغاربا د لقرن 18
تصنيف:زيادة 1696
تصنيف:وفيات 1743
تصنيف:ناس تزادو ف سلا
تصنيف:ناس د مكناس
تصنيف:ناس توفاو ف لقدس
تصنيف:ناس د سلا
تصنيف:حاخامات مغاربا
تصنيف:مغاربا يهود ف لقرن 17
خبارات على خوانينا ف إسرائيل و ف دياسپورا

**خبارات على خوانينا ف إسرائيل و ف دّياسپورا** (ب دّاريجة ليهودية **כבאראת עלא כואננא בארץ ובגולה**) هوّا جورنال مغريبي سيماني كان موجّة ل لمغاربا ليهود ؤ كان كيصدر ف كازا ب دّاريجة ليهودية مابين 4 يناير 1947 ؤ 28 أبريل 1956. هاد جّورنال كان عندو توجه صهيوني، ؤ كان كيحاول يغري ليهود د لمغريب باش يساهمو ف تطوير لقتيصاد ديال إسرائيل، ؤ كيشجعهوم باش يهاجرو تماك. كانت كايتوزّع فابور ف سّيناݣوݣات (معابد د ليهود) نهار جّمعة، ؤ ستعمل دّين كا غطا باش ينشر لپروباݣاندا صّهيونية. خرجو منو 199 نمرة ب مجموع ديال 211 صفحة.

لمؤسس ديال جّورنال هوّا حاييم نحماني (ؤلا نشماني) لي أصلو من سطات، ؤ كان هاجر ل كازا ف عوام 1920، باش يخدم ف لبيزنيس. ف لبدية جّورنال كان كيتّنشر بشكل لامنتانضم ؤ محدود، حيت كان ناقصو تّمويل. ف غشت 1949، غادي يكون نحماني ف زيارة ل إسرائيل ؤ غادي يتلقا دعم من صّندوق لقومي ليهودي، لي غادي يخلي جّورنال يبدا يخرج كلا سيمانة. على حساب رافاييل أفيتال، لي كان ف داك لوقت ناشط صهيوني ؤ ؤستاد د لعبرية ف صفرو، جّورنال كان كيتّقرا ف سّيناݣوݣ معا لقراية لؤسبوعية د تّورا، ؤ كيدوّزوهوم نّاس من يد ل يد. ملي كانو نّوساخ لي جاو من كازا ماكيكفيوش كانو نّوشاطا لمحليين كيطبعو نوساخ جديدة.

فاش هاجر نحماني ل إسرائيل ف 1954، غادي يولي ليديتور د جّورنال هوّا لحاخام مرداخاي لمالح، ؤ ملي مات لحاخام، خدا بلاصتو يشيل بوسكيلة لي كان موعلّيم ؤ شاعر يهودي مغريبي ؤ رائيس ديال لجمعية لعبرية د كازا. مورما خدا لمغريب سّيتقلال ديالو ف مارس 1956، بوسكيلة هاجر ل إسرائيل، ؤ جّورنال حبس ف مرة.

## مصادر

## لمزاود
* نّماري كاملين ديال جّورنال 

تصنيف:جورنال ب داريجة ليهودية
تصنيف:الدار البيضا
تصنيف:لقرن 20 ف لمغريب
تصنيف:لعلاقات بين لمغريب و إسرائيل
تصنيف:مقالات فيها مصدر و 3000 بايت
يشيل بوسكيلة

**يشيل بوسكيلة** (مزيود ف 1921 ف قرية حدا مراكش، مات ف 1990 ف بير سبع ف إسرائيل) كاتب ؤ ؤستاد يهودي مغريبي. فاش كان صغير نتاقل معا واليديه ل كازا، ؤ قرا تماك ف مدراسة ميݣان داڤيد ؤ مدراسة كيتير تورا. ف 1938 ولّا ؤستاد د لعبرية ؤ تّاريخ ف مدراسة ميݣان داڤيد ؤ مدراسة إم هابانيم. ف 1946 بدا كيقري ف مدراسة تابعة ل لحتيلاف ليهودي لكوني ف كازا.

ف 1942، لجمعية د ميݣان داڤيد أسسات لجمعية لعبرية د كازا، لي ولا بوسكيلة رائيس ديالها. ؤ كان إيديتور ديال جّورنال خبارات على خوانينا، ف سّنوات لّخرة ديالو، ؤ لي كان كيصدر ب دّاريجة ليهودية، ؤ عندو توجه صهيوني. ملي ناضت لحرب د إسرائيل ف 1948، حبسو لأنشطة د لجمعية، ؤ ماعاودات تحلات تال 1952. لجمعية د لعبرية كانت كانضّم موسابقات ف لأداب لعبري كلا عام، لي كانو فيها موشاركين من لمغريب كامل. ب حوكم دّور ديالو ف لجمعية، بوسكيلة كانت عندو معرفة ب حاييم نحماني، لي هوّا لمؤسس ديال جّورنال خبارات على خوانينا.

ف 1944، كان نشر كتاب ب عنوان Toldot Ramba ve-Rashbi (تاريخ لحاخامات مائير ؤ شمعون) لي هوّا كتاب كيقدّم لّوغة لعبرية ؤ تّاريخ د ليهود ل لمغاربا ليهود لي ماكيعرفوهومش مزيان، ؤ مكتوب ب لعبرية معا طرجامة ب دّاريجة ليهودية. ف تّقديم ديال لكتاب، عطا نصائح ل لأساتدة د لعبرية ف ما كيتعلق ب لميطودولوجيا ؤ لأراء ديالو على تدريس لعبرية لحاديتة. لكتاب تّطبع ف لمطباعة د موشي عمار ف كازا.

ف 1950، كان شارك ف مؤتمر ديال لأساتدة د لعبرية ف لقدس، ؤ ف نفس لعام خدا ديپلوم من لجامعة لعبرية لي كاينة ف نفس لمدينة. دار عاداد د لأبحات لي نشرهوم ف جورنالات عيلمية ديال لعبرية. ف 1956، هاجر ل إسرائيل، ؤ ب سباب هادشي نيت تسدات لجمعية ؤ جّورنال. ستاقر ف بير سبع، لي بقا كيمارس فيها لمهنة ديالو كا ؤستاد د لعبرية. ف 1990 مات ؤ تّدفن ف نفس لمدينة.

## مصادر

تصنيف:مغاربا يهود ف لقرن 20
تصنيف:كتاتبيا مغاربا د لقرن 20
تصنيف:زيادة 1921
تصنيف:وفيات 1990
تصنيف:مقالات فيها مصدر و 3000 بايت
تصنيف:ناس تزادو ف مراكش
يسار المهدي مخلوف

**يسار المهدي مخلوف** (مزيود ف 23 أكتوبر 1982 ف مكناس) هوّا كاتب ؤ موطرجيم مغريبي، خرّج عاداد د لكتوبا ب دّاريجة. عندو هتيمام ب لّاهوت لمسيحي ؤ ليهودي. قرا تّسويق سّياحي ف مراكش ف 2002.

ف 2005 هاجر ل فرانسا ؤ ستاقر ف پاري فين قرا لعلاقات دّولية. كان خدّام متطوع ف عاداد د لمونضمات، بحال لجمعية لمغريبية د حقوق بنادم كا مسؤول د تّواصل، جمعية لعون لكاطوليكي لي خدم فيها كا موطرجيم، ؤ جمعية ريسطورات لقلب ف پاري لي عاون فيها ف توزيع لموساعدات ل لّاجئين. ؤ كان عضو ف لمونضامة لّاحوكومية سّلام دابا. ؤ تعاون معا مونضّمات ؤ متاحف لي كاتهدف ل حماية تّرات ليهودي ف لمغريب.

كيهضر ب بزاف د لّوغات، منها نّݣليزية، لعبرية ؤ لفارسية، ؤ عندو هتيمام ب لّوغات سّامية لقديمة.

## لأعمال ديالو
* 
* 
* 
* 

## مصادر

تصنيف:كتاتبيا مغاربا د لقرن 21
تصنيف:زيادة 1982
تصنيف:مقالات فيها مصدر و 3000 بايت
تصنيف:ناس تزادو ف مكناس
لعتامنة (صفحة توضيح)

هادي صفحة د التوضيح، كلمة **لعتامنة** يمكن يكونو عندها هاد لمعاني:

* لعتامنة: جماعة قروية ف إقليم بركان.
* لعتامنة: جماعة قروية ف إقليم قلعة السراغنة.

تصنيف:صفحة توضيح
نور لمغريب (جورنال مغريبي)

**نور لمغريب** ولا **نور لغرب** (ب لعبرية **אור המערב**، *ؤر هاماعراڤ*، ب لفرانساوية **La Lumière du Maroc** ولا **Lumière de l'Occident**) هوّا جورنال مغريبي شهري كان كيخرج ف كازا مابين 6 نونبر 1922 ؤ 1 أكتوبر 1924. هاد جّورنال كانو كيصدروه لخوت حاديدا، لي كانو يهود مغاربا، ب دّاريجة ليهودية مكتوبة ب لحروف د لعبرية، ؤ كانو كيمتالكو مكتابة ؤ دار د نّشر. بسباب تّوجه صّهيوني ديال جّورنال سدّوه سّلطات ف 1924. خرجو منو 21 نمرة، ب مجموع ديال 52 صفحة.

## مصادر

## لمزاود
* نّماري كاملين ديال جّورنال 

تصنيف:جورنال ب داريجة ليهودية
تصنيف:الدار البيضا
تصنيف:لقرن 20 ف لمغريب
تصنيف:جورنال مغريبي
تصنيف:مقالات فيها مصدر و علاين 3000 بايت
لطيفة أخرباش

**لطيفة أخرباش** (مزيودة ف 20 يوليوز 1960 ف تطوان) هيا سياسية ؤ صحافية مغريبية. شغلات مناصب ف مؤسسات إعلامية ؤ حوكومية، منها منصب ديال كاتيبة دولة ف حوكومة لفاسي، ؤ مناصب ديپلوماسية كا سافيرة د لمغريب ف عاداد د لبلدان.

## لكاريير
خدات لباك ديالها ف 1978 ف شعبة د صيونص ماط ف مراكش، ؤ دارت لقراية لجاميعية ديالها ف لمعهد لعالي د صّحافة ف رّباط، ؤ موراها لمعهد لفرانساوي د صّحافة ف فرانسا لي تابع ل جاميعة پاري 2، فين خدات دّوكتورا ديالها.

بدات لطيفة أخرباش لكاريير ديالها كا صحافية ف جّورنال ليومي المغرب ف 1981، ؤ موراها ف مجلة لاڤي إيكو من 1991 تال 1995. من 1993 تال 2000 كانت مومتيلة ديال لمغريب ف رّيزو لأورومغاربي د تّكوين ف خدامي د تّيصال لي دارتو لّجنة لؤروپية. كانت أيضا ف لفترة مابين 1992 و 1999 شادة منصب ديال مستشارة د مشروع ف مؤسسة فريديريش ناومان، و نشّطات بين عامي 1990 و2003 ورشات و دورات ديال تّكوين ف مجال تّيصال. كانت ؤستادة ف لمعهد لعالي د لإعلام و تّيصال، ؤ ف 10 شتنبر 2003 عيّنها لماليك محمد سّادس موديرة ديال نفس لمعهد. من 2005 تال 2007، كانت موديرة تحريرية ديال جورنال لأمل، لي كان جورنال جيهاوي كيصدر ب دّاريجة ف سلا. ف مارس 2007، ولّات موديرة د لإداعة لمغريبية.

مابين 15 أكتوبر 2007 ؤ 2012 كانت كاتيبة د دّولة ف ويزارة لخارجية ف لحوكومة ديال عباس لفاسي. ف 2013 ولات سافيرة د لمغريب ل بلغاريا، ؤ ف 2016 سافيرة د لمغريب ف تونس. ف 3 دجنبر 2018، تعيّنات أخرباش موديرة ديالت لهيأة لعالية د تّيصال سّمعي لباصاري.

لالة أخرباش مجوجة ؤ عندها تلاتة د لوليدات.

## مصادر

تصنيف:زيادة 1960
تصنيف:صحافية مغريبية
تصنيف:وزيرة مغريبية
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف تطوان
تصنيف:صحافيين ؤ صحافيات مغاربا
تصنيف:ناس د تطوان
حاييم نحماني

**حاييم نحماني**، تولد ف فبراير 1902 ف سّطات ؤ مات ف 1984 ف كفار سابا، كان تاجر د جّملة ف دارلبيضا. ف لّول د تلاتينات، خدم وكيل تقافي باش يروج ل لقراية د لوغة لعبرية، ؤ كان كيمتل لحراكة لمزراحية ف لمغريب.

كان كينشر جورنال خبارات على خوانينا ف إسرائيل و ف دياسپورا لي كان كيتفرق ف سيناݣوݣات ف لويكاند، ؤ طرجم كتاب "تاريخ يهود د لمغريب" ب دّاريجة ليهودية.

## حياتو
تولد نحماني ف فبراير 1902 ف مدينة سّطات ف لمغريب، لي بعيدة ب 80 كيلوميتر تحت دارلبيضا. ملي كان صغير، كان كيقرا ف بلايص د تعليم تّقليدية، ؤ ف ليل كان كيقرا لفرانساوية ؤ لمواد لعامة. هاجر ف شبابو ل دارلبيضا فين خدم تاجر د لݣرو د سلاعي د ديور جايبينها من فرانصا ؤ روسيا.

ف نص د تلاتينات، ملي كبر نشاط صهيوني ؤ لعيبري ف لمغريب، خدا نحماني دور مركزي فيه. ف لول، شارك ف لجنة تنضمية د لجمعية لمركزية د تفراق لوغة لعيبرية ف دارلبيضا - "نجمة داود". ف لحرب لعالمية تانية، أسس جمعية أخرا د تفراق لعيبرية سميتها "حباب لوغة". ف إطار لجمعية، نضم ف دارو ؤ ف سيناݣوݣ لي كيملك، جتماعات ؤنݣ شباط شارك فيهم شاعر لحاخام ديڤيد بوزاݣلو، ؤ أشر حسين، لي ولا عضو د لكنيست من بعد معا حيزب ماپاي. زيادة علا هاد لجمعية، دار مؤسسة ماشي رسمية د دراسات لعيبرية ف دارو. ف هاد لمؤسسة، بانت شخصية د بنت نحماني، دينا، لي خدمات سكرتيرة د بّاها، ؤ لعبات دور نشيط ف لقراية د لأخبار ؤ لخطبات ل لجمهور.

ف 1954، هاجر نحماني معا فاميلتو ؤ عاش ف كفار سابا. خدم ف إسرائيل كا عضو ف حراكة هاپويل هامزراحي، ؤ عاون ف لحريݣ ؤ لمجيب د ليهود لمغاربة، ؤ كبّر نشاط ديالو بين ليهود لمغاربا ف إسرائيل. توفا حاييم نشماني ف 1984.

## لأعمال
نحماني دار طرجامة ديال طرف من كتاب على تاريخ لمغاربا ليهود من لفرانساوية ل دّاريجة ليهودية، لي كان أصلاً كاتبو إسحاق داڤيد عبو، لي كان رائيس جّماعة د ليهود ف رّباط، ؤ من بعد ف كازا.
* 

## مصادر

## لمزاود
* هيسطوريا د لياهود (لكتاب كامل) 

تصنيف:زيادة 1902
تصنيف:وفيات 1984
تصنيف:مغاربا يهود ف لقرن 20
تصنيف:كتاتبيا مغاربا د لقرن 20
تصنيف:مقالات فيها مصدر و 3000 بايت
تصنيف:ناس تزادو ف سطات
عبد لفتاح كيليطو

**عبد لفتاح كيليطو** (بلأمازيغية: ⵖⴱⴷⵍⴼⴻⵜⴰⵃ ⴽⵉⵍⵉⵟⵓ - تولد ف 10 أبريل 1945 ف الرباط)، كتاتبي و أستاد جامعي مغريبي متخصص ف لأدب لعربي لقديم. عندو بزاف د لكتوبا بلعربية و لفرانساوية، و قرّا ف بزاف د لجامعات بحال جاميعة محمد لخامس د الرباط، و جامعة السوربون و بوردو و پرينستون وهارڤارد. ف 1989 ربح لجائزة د لمغرب لكبيرة، و ف 2007 ريح جائزة سلطان بن علي العويس د الدراسات لأدبية والنقد.
## كتوباتو
عبد لفتاح كيليطو عندو بزاف د لكتوبا معروفين، منهم اللي تترجمو للغات آخرا بحال لينݣليزية ولألمانية والصبليونية. من لكتوبا ديالو كاين:
* الأدب والغرابة. دراسات بنيوية في الأدب العربي
* العين والإبرة، دراسة في ألف ليلة وليلة
* لن تتكلم لغتي
* أبو العلاء المعري، أو متاهات القول
* أتكلم جميع اللغات لكن بالعربية
* تُرجمَت له أعمال عديدة إلى لغات أخرى مثل الإنجليزية، والإسبانية،  والإيطالية. ساهم في عدد من الندوات والمحاضرات حول الأدب العربي والفرنسي في لقاءات ثقافية وحوارات في المغرب وخارجه. كما تحصَّل على عدَّة جوائز في النقد والدراسات الأدبية كان آخرها جائزة الملك فيصل للغة العربية والأدب 2023.

## كيليطو الناقد
كيليطو كيعجبنا حيت كيتعامل مع النقد بطريقة مختلفة، كيفكّك المفهوم ديالو من الأساس. ما كيعجبوش داك الأسلوب الكلاسيكي فالنقد، اللي فيه الباحث كيبدا كيحكي على العصر، ومن بعد على حياة المؤلف، وفي الأخير كيهضر على الأعمال ديالو. كيليطو كيشوف أن هاد النموذج ولى بحال شي عادة طبيعية، مع أنه غير طريقة فكرية تولدت فالعصر الحديث.

الناقد، فهاد المنظور القديم، بحال الواعظ، كيدير راسو فموضع الحكم، كيميز بين الزوين والخايب، وبين الأدب "الراقي" و"السوقي". أما كيليطو، كيف ما قال عبد السلام بنعبد العالي، كيبغي يشوف الأدب “ما وراء الخير والشر”، وكيحاول يخرج النقد من عالم التقويم والتصنيف، باش يدير منو مغامرة، رحلة سندبادية كتسافر بين العوالم، كتخرجنا من المألوف وكتدخلنا فالغرابة.

كنقراو كيليطو حيث حرّر النقد الأدبي من الجمود ديالو، ونزّلو من البرج الأكاديمي العالي، ودار بيه رحلة لاكتشاف مجال غريب هو الأدب العربي القديم. التجديد عندو جا من الاغتراب، من أنه يمشي بعيد على المألوف، وهو اللي قال: *“إلى بغا الواحد يتجدد خاصو يغترب، يبدل المقام، ويغرب كيفما كتدير الشمس.”*

ولكن كيليطو ما كيبغيش يستعمل كلمة "تراث"، حيت بالنسبة ليه هاد الكلمة كتفكرنا فركام ديال المعارف مخزونة فالخزائن وما بقاتش كتعيش معانا فالحياة اليومية. هو ما كيدرسش التراث باش يبقى فيه، ولكن باش يوصلو بالأدب الحديث ويكسر القطيعة اللي بيناتهم.

بهذا الشكل، كيليطو كيعيد اكتشاف الأدب القديم وكيحولو لسرديات جديدة. معاه كنشوفو الجاحظ بحال واحد من المعاصرين ديالنا، وكَنسمعو مقامات الحريري بحال لحن الوداع اللي كينبّه على مرحلة الركود اللي غادي تجي فالأدب العربي.

مع كيليطو، كنكتاشفو المقامة بحال زهرة ما عرفناش كيفاش تفتحات، وكنلقاو لقاءات غريبة بحال دانتي والمعري، ابن رشد وبورخيس، ابن حزم وبروست، الجاحظ ومونتني، والشدياق مع نابوليون الثالث.

وأجمل ما فالنقد ديال كيليطو، هو أنه *“كايحوّل عالم الحقيقة إلى حكاية”*، كيف ما قال نيتشه.

## مصادر

تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1945
تصنيف:ناس حيين
تصنيف:ناس قراو ف جاميعة محمد لخاميس
تصنيف:ناس تزادو ف الرباط
تصنيف:كتاتبيا مغاربا د لقرن 21
ماو تسي طونݣ

**ماو تسي طونݣ** (بالشينوية: 毛澤東)، ولاّ ماو زيدونݣ (تولد ف 26 دجنبر 1893 - مات ف 9 شتنبر 1976 ف پيكين) كان سياسي توري شيوعي شينوي. هو اللي أسس لجمهورية د الشينوا الشعبية، و كان هو الرايس د لبلاد ود لحزب الشيوعي الشينوي من 1949 تا مات ف 1976. ماو كان متبع لإديولوجية لماركسية-اللينينية، و زاد عليها نضريات و ستراتيجيات ديالو. لإيديولوجيا اللي خدم بيها تسمّات من بعد عليه، "لماوية".

ف لوقت اللي حكم فيه ماو الشينوا، كانت لبلاد فيها حزب واحد، و تدارو بزاف د التبديلات. من التبديلات اللي معروفة بزاف هو لقرار ف 1958 باش تمشي لبلاد من لفلاحة للصناعة، و ما يبقاوش لفلاحة هوما مّالين لأراضي ديالهم، واللي خرجات منو أكبر مجاعة ف التاريخ د بنادم، ماتو فيها ما بين 20 و 40 مليون د الناس ف لبلاد.
## مصادر


تصنيف:سياسة
تصنيف:بيوغرافيا د رجال
تصنيف:شيوعية
تصنيف:زيادة 1893
تصنيف:وفيات 1976
فانطا

يسار|تصغير|قراعي قدام د فانطا.
**فانطا**، (بلألمانية: Fanta)، هي موناضة باردة ديال لݣاز تابعة ل شاريكة ديال كوكا كولا، و عندها كتر من 150 مداق ف لعالم. لمداق اللي معروفا بيه ݣاع هو ديال الليمون.

بدات فانطا ف ألمانيا ف وسط لحرب لعالمية التانية، و ب ضبط ف 1940، ملي ماقدروش الناس يشريو كوكا كولا حيت لميريكان كانت دايرا لحصار على النازيين. ختارع لفرع لألماني ديال كوكا كولا لموناضة جديدة و سماها فانطا على لكلمة لألمانية "فانطازي"، لي تاتعني لخيال، حيت دوزو بزاف د لوقت تيفكرو و يتخيلو باش لقاوه.

## مصادر

## شوف تا
* كوكا كولا
* هاواي


تصنيف:موناضة
تصنيف:1941 ف ألمانيا
هاواي (موناضة)

**هاواي** (ب لفرانساوية: Hawaï)، هي موناضة باردة ديال لݣاز تابعة ل شاريكة ديال كوكا كولا. هي موناضة مغربية، و تصايبات أول مرة ف 1991 ف شركة ديال سيم (الشركة الصناعية المغربية). ف 1997، شرات كوكا كولا لماركة و ولاّت هي لي تاتبيعها. هاواي معروفة ب مداق واحد، هو طروپيكال. كانو فيها مداقات خرين من قبل بحال لكيوي (تدار ف 1996)، و لكن ماتباعوش مزيان وتحيّدو من سّوق. ف 2019، خرّجات لماركة موضيل جديد ب مداق لأناناس.

هاواي تاتمشّا مزيان ف لمغريب، ؤ ف 2006 قالو 38% د نّاس بلي هي لموناضة لي عزيزة عليهم ݣاع. تاتباع تا ف بلدان خرة بحال صبانيا و تونس و سينيݣال.

## مصادر

## شوف تا
* كوكا كولا
* فانطا

تصنيف:موناضة
تصنيف:تأسيسات د 1991 ف لمغريب
ذ ؤفيس (سيرية ميريكانية)

**ذ ؤفيس** هيّا سيرية ميريكانية على شكل وتائقي د ضّحك ؤ سيتكوم، لي كاتبين لحياة ليومية ديال موضّافين ديال شركة خيالية سميتها داندر ميفلين. هاد سّيرية دازت ف قناة إن بي سي من 24 مارس 2005 تال 16 ماي 2013، ب مجموع ديال 9 د سّيزونات. ذ ؤفيس تبازات على سيرية ب نفس سّمية كانت دازت ف لبي بي سي من 2001 تال 2003، ؤ مّالينها هوما لكوميدي نّݣليزي لمشهور ريكي جيرڤي معا ستيفن مورتشنت. هاد سّيرية لميريكانية أضابطاها ݣريݣ دانيلز باش تدوز ف لميريكان، ؤ حتا جيرڤي كان من بين لمونتيجين ديالها.

بحال سّيرية لأصلية، تصورات ذ ؤفيس ب كاميرا وحدة، بلا جمهور حاضر ف سّتوديو، ؤلا تسجيل ديال ضّحك، كيما كيكونو عادتن سّيتكومات، باش يكون عندها طابع ديال وتائقي د بصّح.

## مصادر


تصنيف:مسلسل د التلفازة ميريكاني
لقبر د كيروس

**لقبر د كيروس** (ب لفارسية ، *أرامݣاه-ي كوروش-ي بوزورݣ*) هيّا لبلاصة فين تّدفن كيروس لعضيم، لمؤسس ديال لإمبراطورية لهخمينيشية. ضّاريح ديالو جا ف پاسارݣاد، لي هيّا مدينة أترية جات ف لجانوب د إيران، ؤ كاتّعتابر دابا ف لّيستة ديال مواقع تّرات لعالمي ديال ليونيسكو.

ضّاريح كان حدد لموضع ديالو دّيپلوماسي ؤ لكاتب نّݣليزي دجيمس دجاستينيان موريير، لي عاش ف لقرن 19، ؤ كان قارنو معا لوصف لي كتبو لمؤرخ ليوناني أريانوص.

## مصادر

تصنيف:إيران
إينطرلينݣوي

**إينطرلينݣوي** لي كانت قبل كاتّسمّا **ؤكسيضينطال** هيّا لوغة عالمية موساعيدة طوّرها إيدݣار دي ڤال ف 1922. دي ڤال كان نشر تّفاصيل على لوغتو ف مجلة كانت كاتصدر ف مدينت راڤال (دابا طالين ف إيسطونيا) سميتها *كوصموݣلوط* . ف 1929، بدّل ليها سّمية ل *كوصموݣلوطّا*  ؤ ولات كاتصدر بشكل كامل ب هاد لّوغة. سّيستيم ديال هاد لّوغة مديور باش تكون لݣرامير ديالها ساهلة ؤ مافيهاش ستيتناءَات، ؤ لموعجام ديالها جامع كلمات معروفة من بزاف د لّوغات، معا سيستيم ديال شّتيقاق معتامد على لمزيودات د لبدية ؤ د لّخر. لينطرلينݣوي كانت عندها شعبية ف ؤروپا ؤ أسيا قبل لحرب لعالمية تّانية، وخا نّازيين حاولو يمنعوها. ؤ كانت هيّا تاني لوغة صطيناعية من حيت شّعبية مورا ليسپيرانطو.

مورا لحرب، تبدّلات ليها سّمية من ؤكسضينطال (ب معنى *لغربية*) ل إينطرلينݣوي، حيت ف ؤروپا شّرقية لي كانت تابعة ل لحاراكة شّيوعية، كانت سّمية لّولة كاتّير شّكوك. وخا داكشي تراجعات شّعبية ديالها ل صالح ليسپيرانطو ؤ لينطرلينݣوا، ؤ مؤخرا عاود رجع شوية لهتيمام بيها.

## مصادر


تصنيف:لوغات صطيناعية
تصنيف:مقالات فيها مصدر و علاين 3000 بايت
معهد ماساتشوستس دتكنولوجيا

يسار|تصغير|<P ALIGN=center>باب د لإم آي تي.</p>
يسار|تصغير|<P ALIGN=center>لكامپوس د لجامعة من لفوق.</p>
**معهد ماساتشوستس دتكنولوجيا** (بلينݣليزية: Massachusetts Institute of Technology - MIT) ولاّ **إم آي تي** هي جامعة ميريكانية دلفلوس، تأسسات عام 1861، جات ف مدينة كامبريدج، ف ولاية ماساشوسيتس. إم آي تي جامعة معروفة فضومين ديال تكنولوجيا، و مصنفة فبزاف دتصنيفات من بين أحسن لجامعات فلعالم. تيقراو ف إم آي تي كل عام 12.000 طالب تقريبا، و فيها 5 د لمدارس. و 98 واحد من لي قراو فيها ربحو لجائزة دنوبل، و 26 لجائزة د تورينݣ، و 8 لميدالية د فيلدس.

## مصادر


تصنيف:جامعات ؤ مؤسسات د تعليم لعالي ف الولايات المتاحدة د ميريكان
پوليطيكنيك

يسار|تصغير|<P ALIGN=center>اللوݣو د پوليطيكنيك.</p>
يسار|تصغير|<P ALIGN=center>منظر على پوليطيكنيك من الضاية اللي حداها.</p>
[يسار|تصغير|<P ALIGN=center>دراري تيقراو ف پوليطيكنيك ف وسط [باريز.]]
**پوليطيكنيك** (بلفرانساوية: École polytechnique)، اللي كاتسمّا تا "لإكس" (X) هي مدراسة فرانساوية د لمهندسين تأسسات ف 1794. پوليطيكنيك متبعا النضام لعسكري، و هي وحدا من لمدارس اللي الدخلة و لقراية فيهم صعيبة، الشي اللي مخليها تكون مرتبا ما بين أحسن لمدارس ف فرانسا.
## مصادر


تصنيف:تأسيسات د 1794 ف فرانسا
أݣرض (توضيح)

هادي صفحة د التوضيح، **أڭرض** ؤلا **أڭرد** يمكن يكونو عندها هاد لمعاني:

## بلايص
* أڭرض: جماعة ترابية قروية كاينة ف إقليم الصويرة.
* أڭرض (جماعة تامانارت): دوار ف جماعة تامانارت.
* أڭرض (تينفات): دوار ف جماعة سيدي حساين.
* أڭرض (آيت إسافن) : دوار تابع لجماعة آيت إيسافن ف إقليم تيزنيت
* أڭرض (آيت شواريت) : دوار تابع ل جماعة آيت بوعلي، إقليم أزيلال
* أڭرض (آيت فالاس) : دوار تابع ل جماعة آيت وادريم ف إقليم شتوكة آيت باها
* أڭرض (آيت ودجاس) : دوار تابع ل جماعة إيمولاس ف إقليم تارودانت
* أڭرض (آيت وسيف وتلامت) : دوار تابع ل جماعة إدا وڭيلال ف إقليم تارودانت
* أڭرض (أصادص) : دوار تابع ل جماعة أصادص ف إقليم تارودانت
* أڭرض (إد لعربا) : دوار تابع ل جماعة سيدي حساين أوعلي ف إقليم سيدي إفني
* أڭرض (إغير ملولن) : دوار تابع ل جماعة الرڭادة ف إقليم تيزنيت
* أڭرض (تيزكي) : دوار تابع ل جماعة أقصري، عمالة أݣادير إداوتنان
* أڭرض (تيزي نتاست) : دوار تابع ل جماعة تيزي نتاست ف إقليم تارودانت
* أڭرض (تيوازيون) : دوار تابع ل جماعة تارݣة نتوشكا ف إقليم شتوكة آيت باها
* أڭرض (زمط) : دوار تابع ل جماعة آيت محمد ف إقليم أزيلال

## شخصيات
* نايف أڭرد : كوايري مغريبي

تصنيف:صفحة توضيح
كاس إفريقيا 2021

**كاس إفريقيا د 2021** ؤلا **أفكون 2021** (*AFCON 2021*) ؤلا **كان 2021** (*CAN 2021*) هيّا كاس د إفريقيا د لكورة د رّجال نمرة 33، لي كاتنضّمها لكونفيديرالية لإفريقية د لكورة (لكاف). هاد تّورنوا نضّماتو لكاميرون من 9 يناير تال 6 فبراير 2022. ف لأصل تّورنوا كان خاصو يتّلعب ف يونيو ؤ يوليوز 2021، ولاكين ف 15 يناير 2020، لكاف علنات بلي غادي يتّلعب قبل، من 9 يناير تال 6 فبراير 2021، بسباب ضروف ديال طّقس ف لفترة د صّيف لي ماغاديش تكون مساعدة. ف 30 يونيو 2020، علنات لكاف على تّأجيل د تّورنوا ب عام، بسباب جّايحة د كوڤيد 19.

## لختيار ديال لبلاد لمضايفة

## لمرحلة د تّأهيل

## لمرحلة د لݣروپات
### ݣروپ A

### ݣروپ B

### ݣروپ C

### ݣروپ D

### ݣروپ E

### ݣروپ F

### ترتيب لفراقي لي جاو ف لمركز تّالت

## لمرحلة د لإقصاء لمباشر

## إحصائيات
### لهدافين

## لقنوات لي مدوزين
لتحت ليستة د لي عندهوم لحقوق باش يدوزو كاس إفريقيا 2021:

## پوليميك ؤ حوادت
### تحكيم ف ماتش تونس ؤ مالي
ف لماتش لول د لݣروپ سادس بين تونس ؤ مالي، لحاكام زّامبي جاني سيكازوي حبس لماتش ف دقيقة 85 قبل ما يبدل رّي ديالو. موراها علن علا لمسالية د لماتش ف دقيقة 89 بلاما يحسب لوقت بدل ضايع، لي كان غادي يكون كبير حيت تدارو بزاف د تبديلات (9 تبديل بين لفراقي بجوج) ؤ جوج مرات كيڤيريفي معا لتحكيم لمعاون ب لڤيديو (ڤار)

والاكين، مور 25 دقيقة علن لحاكام باش يكمل لماتش باش يتلعب 3 دقايق لي بقات، ؤ لمونتخاب تونسي رفض ؤ مابغاش يرجع يكملو. ف تقرير لي تدار من بعد قال بلي سيكازوي ضرباتو شمش، داكشي علاش ماحكمش مزيان لماتش.

### نشيد لوطني لموريطاني
قبل من لماطش تاني د لݣروپ سادس بين موريطانيا ؤ ݣامبيا، تلعب نشيد لوطني لموريطاني لقديم تلاتة د لمرات، ؤ لي كي هضر ف تيران علن بلي لعابة غادي يغنيو نشيد راسهم، والاكين محاولة تالتة كانت غالطة قطعوها مورما عاودو لعبو نشيد لقديم.

### تدافع لجمهور لكاميروني

### ݣازون د تيران جاپوما

## مصادر


تصنيف:تورنوات د كاس إفريقيا
تصنيف:مقالات فيها مصدر و 3000 بايت
مجمل تاريخ المغرب

**مجمل تاريخ المغرب** هو كتاب تاريخي مغريبي كتبو لمؤريخ عبد الله العروي. تنشر لكتاب ف 1984، نتاقد فيه لعروي مؤلفات ستيعمار ؤ لمؤريخين لمستشريقين ؤ صحح فيه شي مغالطات تّاريخية على لمغريب، وعطا مفهوم تاريخ من منضور فلسافي وعطا لأهمية ديال تاريخ د لمغريب، وصفحات ديالو واصلين 693 لصفحة و 3 أجزاء لي تجمعوا مؤخرا ف كتاب واحد.

## مصادر

تصنيف:كتاب مغريبي مكتوب ب لعربية
تصنيف:كتاب مغريبي
تصنيف:كتوبا د تاريخ
معاهدة فاس

تصغير
**معاهدة فاس** هي معاهدة تسنات ف 30 مارس 1912، ولي تنازل فيها سّلطان عبد الحفيظ بن الحسن العلوي على سيادة د لمغريب ل فرانصا، الجنوب و الريف مشا لسبليون والشمال لفرانسا. ولمغاربة فديك الوقت متقبلوش هاد المعاهدة و كرهو سلطان عبد الحفيظ. و من تما بدات مقاومة لقبايل ضد فرانسا و صبانيا بحال الشيخ ماء العينين وولدو أحمد الهيبة ف الجنوب المغربي، و محمد بن عبد الكريم الخطابي ف الريف لي كبد سبانيا خسائر فادحة، و محمد بن حمو الزياني لي كبد ل فرانسا خسائر فادحة وخا كانو عندهاأسلحة مطورة.

## مصادر

تصنيف:تاريخ د لمغريب
تصنيف:تاريخ د فرانسا
تصنيف:معاهدات سياسية
تصنيف:لقرن 20 ف لمغريب
تصنيف:فاس
تصنيف:لعلاقات بين لمغريب و فرانسا
تصنيف:موعاهدات د لمغريب
تصنيف:1912 ف لمغريب
معركة الزلاقة

**معركة الزلاقة** هي معركة مشهورة كانت ف عهد لمرابطين وقعات ف 23 أكتوبر 1086 (379هـ) ف لأندلس ولي ربحو فيها لمغاربا على جيوش نّصارا.
## سباب ونتايج
بعدما ستولاو نّصارا على مدينة طليطلة سنة 378هـ ف لأندلس وخداوها من لمسلمين، وهي أكبر مدينة ف لأندلس الإسلامي فديك الوقت، زادو ليها الحماية من الهجمات و قوّاو الدفاع ديالها ضد أي هجوم إسلامي مُحتمل، وستاغلو فترة تفرق وتشتت ديال لمسلمين (ملوك الطوائف) باش يزيدو لقوة ديالها فالعسكر. وفاش شاف ضعف المسلمين ستاغل ألفونسو الفرصة باش ياخد كل الثغور الإسلامية. وكان المعتمد بن عباد أقوى سلاطين الأندلس الإسلامي فديك الساعة، وكان كيحكم أراضي كبيرة بزاف واصلين ل مدون بحال قرطبة ؤ إشبيلية. وكان كيخلص الضريبة للأذنوفش كل عام، وفاش ملك طليطلة رسل ليه المعتمد الضريبة كيف العادة ردّها ليه وماقبلهاش منو، ورسل ليه تهديد بلي غادي يمشي ل قرطبة و يديها ليه (غزو) ولي كانت أهم المناطق الإسلامية ف لأندلس. وقاليه خاصو يعطيه كل الحصون لكاينة ف جّبال، و يبقى السهل ل لمسلمين. وفاش ساق المعتمد لخبار، جهز خمسمية فارس، وفرق صحابو على لقادة د لعسكر ديالو، وقال ليهم لي شفتو من نّصارا قتلوه. وجا المرسول (لي كيوصل لبريّات والهضرة بين الامراء والحكام) و طرشو حتى خرجو عينيه على حساب الروايات الإسلامية التاريخية، ووصلو الخبار ل لاندفونش وكان شاد طريقو باش يحاصر قرطبة.

## مصادر

تصنيف:التاريخ د صبانيا
تصنيف:لمرابطين
تصنيف:مقالات فيها مصدر و 3000 بايت
تصنيف:1086 ف ؤروپا
1984 (توضيح)

هادي صفحة د التوضيح، **1984** يمكن يكونو عندها هاد لمعاني:

* 1984: عام ف تّقويم لميلادي
* 1984 (رواية): رواية ديال جورج ؤرويل.
* 1984 (عاداد): عاداد صحيح طابيعي ف سّيستيم لعشري.

تصنيف:صفحة توضيح
إبراهيم أخياط

**إبراهيم أخياط** (1941- 7 فبراير 2018) هو كاتيب وشاعير سوسي مغريبي وناشط أمازيغي.

## الصغر
تولد إبراهيم أخياط عام 1941 ف واحد دوار سميتو إخياطن ف قبيلة آيت صواب ف أيت باها ف جنوب ديال أݣادير ف المغريب. نتاقل وهو صغير ل الرباط فين كمل قرايتو من التعليم الابتدائي حتال التعليم الجامعي.

## مؤلفات ديالو

* خياط، إبراهيم (1992). *تابرات (الرسالة)*.
* أخياط، إبراهيم (1994). *لماذا الأمازيغية؟*.
* أخياط، إبراهيم (2004). *رجالات العمل الأمازيغي: الراحلون منهم*.
* أخياط، إبراهيم (2007). *الأمازيغية هويتنا الوطنية.*
* *النهضة الأمازيغية كما عشت ميلادها وتطورها، الجمعية المغربية للبحث والتبادل الثقافي،* 2012.

## مصادر

تصنيف:زيادة 1941
تصنيف:وفيات 2018
تصنيف:شاعير مغريبي
تصنيف:زيادة ف عوام 1940
تصنيف:زريعة شخصيات د لمغريب
تصنيف:ناس تزادو ف أݣادير
تصنيف:ناس توفاو ف الرباط
تصنيف:كتاب أمازيغ
تصنيف:كتاتبيا مغاربا د لقرن 20
تصنيف:كتاتبيا مغاربا د لقرن 21
لإستقصا

***لإستقصا***، لي سميتو لأصلية ب لعربية ***كتاب الاستقصا لأخبار دول المغرب الأقصى***، هو كتاب تاريخي مغريبي كتبو لمؤريخ حمد بن خالد الناصري. تنشر لكتاب ف 1894، هضر فيه على تاريخ المغرب ب تفصيل من لفتح لإسلامي حتال ل عهد د لعلويين ب ضبط السلطان عبد الرحمان الأول وولدو محمد الرابع. ؤ ولا هاد لكتاب مرجع للباحثين ؤ لمؤرخين لمغاربة لي بغاو يدونو تاريخ لمغريب ف تأليف جديد.

## مصادر

تصنيف:كتاب مكتوب ب لعربية
تصنيف:كتاب مغريبي
تصنيف:كتوبا د تاريخ
تصنيف:لأداب لمغريبي
توارخي

[تصغير|تّوارخي [ليوناني هيرودوت هوّا من أقدم تّوارخيا لي وصلونا لأعمال ديالهوم ؤ ماضاعوش]]

**تّوارخي** ؤلا **لمؤرخ** هوّا شخص لي خدمتو ؤراسمالو لمعرفي دّراسة ؤ لكتابة د تّاريخ، ب معنى لمجموع د لأحدات لي طراو ف لماضي، ؤ كيتّعتابر سلطة ف هاد لمجال لأكاديمي. تّوارخيا كيهتمو ب لقراية لمنهاجية د لأحدات د لماضي ف علاقتها ب لجنس د بنادم، ؤ ب لبحت فيها ؤ تّحليل ؤ لفهم ديالها، ؤ تكوين تعاويدة متسلسلة ل دوك لأحدات. تّوارخي ماكيدرسش ب ضّارورة غير تّاريخ لمكتوب، مي حتا تّاريخ لي ماتّكتبش بشكل موباشير، بحال لي نقدرو نستنتجوه من لأتار ؤ لبني ؤ لحوايج لي كيلقاوهوم لأركيولوجيين، ؤ حتا لأحدات لي طراو قبل ماتّختارع لكتابة. ف هاد لحالة لّخرة، كيتّعتابر توارخي ديال لقبلتاريخ. كاينين توارخيا لي كيتخصّصو ف فترة زمانية محددة (متلا تّاريخ لقديم)، ؤلا منطقة محددة (متلا تّاريخ ديال طانجا)، ؤلا مجال محدد (متلا تّاريخ تّقافي ؤلا لفيكري ؤلا لعيلمي).

لحرفة د تّاريخ ؤلا تاتوارخيت ولّات حرفة معروفة ؤ مستاقلة ف لأكاديميا ف لقرن 19، فاش بانو لجامعات لعصرية، سيرتو ف ألمانيا ؤ بلدان خرين. قبل داكشي كانو تّوارخيا ؤلا لمؤرخين عادة كيمارسو شي حرفة خرة، سوا أكاديمية ؤلا غيرها، ؤ كاتكون تاتوارخيت غير هواية ؤلا غير وحدة من بين لهتيمامات لأكاديمية ديالهوم.

## لخدمة ديال المؤرخ

لخدمة ديال المؤرخ كتعتامد على دراسة لماضي و التقلاب ف كتوبا قدام لي كيتسماو "المراجع التاريخية" لي كتبوها مؤرخين فايتين، و لي كيحللها المؤرخ باش يعطي واحد نتيجة معاودة ديال تدوين التاريخ يحطها ف كتابو.

يقدر المؤرخ يأرخ فترات زمنية قبل 200 عام حتى ل 500 سنة ولّا كتر، و كيعتامد على الروايات الشفوية ديال سكان المنطقة المستهدفة ؤلا الروايات المكتوبة لي كتبوها مؤريخين قدام وبعض لمرات كيمشيو الوثائق. لي كتطلب عقود باش تجمع المعلومات التاريخية لي جمعها باش يحطها ف كتاب واحد ؤلا موسوعة بحال المؤرخ المختار السوسي ف موسوعة المعسول والمؤرخ الناصري ف كتاب الاستقصا.

كاين لي كيأرخ التاريخ الاقتصادي والجغرافيا والتاريخ القبلي وكاين "مؤرخ الدولة" لي كتكلفو الدولة يدون تاريخ لبلاد، وكاين ثاني المؤرخ لي كيأرخ الاحداث العسكرية بحال المعارك والحروب ولي كيكون فقلب لمعركة باش يكتب كل تفاصيلها الدقيقة و خاص هاد المؤرخ يكون مستاقل من أي جهة و محايد يعني يكتب شنو لكاين بالظبط فالمعركة بلا اي تحيز و كيكتب داكشي ف كتابو ولا وثيقة و بحال هاد الخدمة ديال هاد المؤرخ ديال الأحداث العسكرية كتشبه لخدمة ديال الصحفي لي كنقل الاخبار و الاحداث.

المؤرخ خاصو يكون كيعرف على الاقل 4 لغات وتكون عندو خبرة ف قراية الوثائق و علم الجغرافيا لي خاص تكون من صيفات المؤرخ ؤ هادشي تكلم عليه بن خلدون ف كتوبو فلسفة التاريخ، و كاين ثاني المؤرخ لي كيصحح مغالطات المؤرخين و كينتاقدهم كمثال المؤرخ المغربي عبد الله العروي ف كتابو مجمل تاريخ المغرب لي نتاقد فيه مؤلفات الاستيعمار الاوروپي و لمؤرخين لاجانب لمستشرقين لي كتبو على تاريخ د لمغريب لاسلامي و لي كدرس عوتاني الوثائق. و من بين اشهر لمؤرخين العالميين كاين هيرودوت ؤ بن عساكر ؤ بن كثير ؤ بن خلدون و كاينين لمؤرخين لمغاربة بحال لمختار سوسي فالمعسول لي ولا مرجع لبحاثين والطلاب فتاريخ سوس ؤ هو مول سمية ديال سوس العالِمة ؤ الناصري فكتاب الاستقصا لي ولا مرجع لمؤرخين لمغاربة فتاريخ سعديين ؤ لعلويين وكاين الجزائي والفاسي والمراكشي والفيلالي وكاينين بزاف ديال لمؤرخين لمغاربة لي ساهمو في تأريخ تاريخ أندلوس ؤ لموحدين ؤ لمرابطين ولقائمة طويلة بزاف.

## مصادر


تصنيف:تاريخ
صونطرال پاري

يسار|تصغير|<P ALIGN=center>اللوݣو د صونطرال پاري ف الدخلة د لمدراسة.</p>
يسار|تصغير|<P ALIGN=center>لبلاصة لقديمة اللي كانت فيها صونطرال ف وسط باريز.</p>
**صونطرال پاري** (بلفرانساوية: École centrale Paris)، ولاّ لمدراسة لمركزية د باريز هي مدراسة فرانساوية د لمهندسين تأسسات ف 1829. هي وحدا من لأقدم لمدارس د لمهندسين ف فرانسا، و مكلاسيا ما بين أحسن لمدارس د لبلاد.

من 1 يناير 2015، دخلات صونطرال مع مدارس آخرا ف مدراسة وحدا هي صونطرال-صيپيليك، و اللي عندها لكامپوس ف لمنطقة د ساكلي، ف لجنوب د باريز.
## مصادر


تصنيف:تأسيسات د 1829 ف فرانسا